Oikeastaan tarvitsisin vain yhden sanan: ihana. Jos tämä asunto on vapaana Ateenan-matkasi ajalle, älä epäröi, vaan nappaa kiinni! Sillä niin vain on, että kaikki Ouranian saamat positiiviset arvostelut ovat totta, ja meidän matkamme tämä onnistunut valinta kruunasi. Asunto on (kahdelle) tilava, viehättävällä tavalla kodikas ja moitteettoman siisti. Täsmälleen samanlainen kuin kuvissa. Kaikki toimii (myös Ateenassa tärkeä ilmastointi!) ja pienistäkin yksityiskohdista näkee, että vieraita on ajateltu. Sijainti on keskeinen, vähän kuin majoittuisi Helsingissä Senaatintorin tuntumassa. Silti sisällä on aivan hiljaista. (Jos nyt aamuisia kirkonkelloja ei lasketa.)
Ourania on täydellinen emäntä. Meillä oli ilo tavata hänet matkamme aikana toistamiseen, ja olisimme mielellämme tavanneet vielä kolmannenkin kerran!